CELEX: 22004D0632
Language: fi
Date: 2004-05-06 00:00:00
Title: 2004/632/EY: AKT–EY-ministerineuvoston päätös N:o 1/2004, tehty 6 päivänä toukokuuta 2004, yhdeksännen Euroopan kehitysrahaston pitkän aikavälin kehityksen määrärahavarauksen ja investointikehyksen varojen käytöstä vesialan AKT–EU-välineen perustamiseen

10.9.2004   
            
            
               FI
            
            
               Euroopan unionin virallinen lehti
            
            
               L 289/68
            
         AKT–EY-MINISTERINEUVOSTON PÄÄTÖS N:o 1/2004,
   tehty 6 päivänä toukokuuta 2004,
   yhdeksännen Euroopan kehitysrahaston pitkän aikavälin kehityksen määrärahavarauksen ja investointikehyksen varojen käytöstä vesialan AKT–EU-välineen perustamiseen
   (2004/632/EY)
   AKT–EY-MINISTERINEUVOSTO, joka
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen (1), jäljempänä ”sopimus”, ja erityisesti sen liitteessä I olevan 8 kohdan,
   sekä katsoo seuraavaa:
   
               (1)
            
            
               EU:n ministerineuvosto sopi 2571. kokouksessaan 22 päivänä maaliskuuta 2004 vesialan välineen perustamisesta AKT-maita varten ja siitä, että se harkitsee 500 miljoonan euron määrää ehdollisesta 1 miljardista eurosta yhdeksännestä Euroopan kehitysrahastosta (EKR:sta) vesialan välinettä varten. Ministerineuvosto sopi myös vapauttavansa välittömästi ensimmäisen 250 miljoonan euron määrärahan ehdollisesta 1 miljardista eurosta ja päättävänsä maaliskuuhun 2005 mennessä toisen 250 miljoonan euron erän vapauttamisesta sekä jäljelle jäävän 500 miljoonan euron käytöstä ehdollisesta 1 miljardista eurosta. Ensimmäinen 250 miljoonan euron erä muodostuu seuraavasti yhdeksännen EKR:n rahoituspöytäkirjan 3 kohdassa määritellyistä määrärahoista: 185 miljoonaa euroa pitkän aikavälin kehityksen määrärahoista, 24 miljoonaa euroa alueellisen yhteistyön ja yhdistymisen määrärahoista ja 41 miljoonaa euroa investointikehyksestä.
            
         
               (2)
            
            
               Komissio on ilmoittanut AKT-ministerineuvostolle yhdeksännen EKR:n AKT-maiden keskinäiseen yhteistyöhön tarkoitetun määrärahan korottamisesta 24 miljoonalla eurolla ja ehdottanut, että nämä varat käytetään vesialan AKT–EU-välineen rahoitukseen.
            
         
               (3)
            
            
               Tuen varmistamiseksi EU:n vesialoitteen täytäntöönpanolle AKT-maissa on aiheellista kohdentaa lisävaroja AKT-maiden keskinäiseen yhteistyöhön yhteensä 500 miljoonaa euroa, josta ensimmäinen 250 miljoonan euron erä voidaan ottaa käyttöön EU:n ministerineuvoston vapauttamista varoista. Sopimuksen liitteen I (rahoituspöytäkirja) 3 kohdan b alakohdassa määritellyt määrärahat alueelliseen yhteistyöhön ja yhdentymiseen on kuitenkin käytetty loppuun. Tarvittavat varat on tämän vuoksi siirrettävä yhdeksännen EKR:n pitkän aikavälin kehityksen määrärahojen kohdentamattomista varoista ja investointikehyksestä, joihin viitataan rahoituspöytäkirjan 3 kohdan b ja c alakohdassa.
            
         
               (4)
            
            
               Sopimuksen 15 artiklalla perustettiin AKT–EY-ministerineuvosto, jolla on sopimuksessa määritelty päätösvalta,
            
         ON PÄÄTTÄNYT SEURAAVAA:
   1 artikla
   Vesialan AKT–EU-välineen perustaminen
   Siirretään 226 miljoonaa euroa, josta 185 miljoonaa euroa yhdeksännen EKR:n pitkän aikavälin kehityksen määrärahavarauksesta ja 41 miljoonaa euroa yhdeksännen EKR:n investointikehyksestä, AKT-maiden keskinäiseen yhteistyöhön osana alueellista yhteistyötä ja yhdentymistä käytettäväksi vesialan AKT–EU-välineen perustamiseen. Yhdessä AKT-maiden keskinäiseen yhteistyöhön tarkoitetuista määrärahoista jo käytettävissä olevan 24 miljoonan euron kanssa on siis käytettävissä 250 miljoonan euron kokonaismäärä AKT–EU-vesialan välineen ensimmäiseen erään.
   2 artikla
   Toinen erä
   Mikäli EU:n ministerineuvosto vapauttaa toisen 250 miljoonan euron määrärahan yhdeksännen EKR:n ehdollisesta 1 miljardista eurosta, tämä määrä käytetään vesialan AKT–EU-välineen toiseen erään.
   3 artikla
   Tukipyyntö
   Sopimuksen liitteessä IV olevan 13 artiklan 2 kohdan mukaisesti AKT-ministerineuvosto pyytää komissiota rahoittamaan vesialan AKT–EU-välineen tukemista AKT-maiden keskinäisen yhteistyön määrärahasta 1 ja 2 artiklassa mainituilla määrillä.
   
      Tehty Gaboronessa 6 päivänä toukokuuta 2004.
      
         
            AKT–EY-ministerineuvoston puolesta
         
         
            Puheenjohtaja
         
         P. MOUSSA
         
      
   
   
      (1)  EYVL L 317, 15.12.2000, s. 376.